标题：公元397年
纪年
丁酉年（鸡年）
东晋隆安元年
后燕永康二年
后秦皇初四年
西秦太初十年
北魏皇始二年
后凉龙飞二年
南凉太初元年
北凉神玺元年
慕容详建始元年
慕容麟延平元年
年表
公元397年鄞州梁祝文化公园北魏攻破后燕都城中山。 
南凉建国。 
沮渠蒙逊起兵反后凉，后来建立北凉。 
南凉龙飞二年（397），卢水胡人沮渠蒙逊和堂兄男成在凉州起兵反对后凉国王吕光时，居然看中了一个并无权谋，只知道迷信卜筮（音：s hì氏）的文人──段业，并让他当了凉州牧。两年之后，段业改称凉王，建元“天玺”。史称“北凉”。 
司马道子、王国宝一伙把持东晋朝政后，昏愦无能。397年，南兖州刺史王恭在征得荆州刺史殷仲堪的支持下，以讨伐王国宝、王绪为名起兵。司马道子被迫杀王国宝二人，王恭罢兵还京口。殷仲堪遣其部将杨佺期率兵进驻马陵（今湖南岳阳市）。398年，王恭又以讨王国宝弟、江州刺史王愉为名，约殷仲堪、豫州刺史庚楷、荆州实力人物、桓温子桓玄等联合起来，进攻建康。道子命其子司马元显为征讨都督，率军御敌，司马元显遣其部将、原北府兵将领高素劝刘牢之背叛王恭，以代王恭之职相许。刘牢之原就忌恨王恭，遂在阵前反戈一击，王恭被俘，送入建康处死。刘牢之于是任都督兖、青、冀、幽、并、徐、扬州、晋陵诸军事，总领北府兵，赴援司马元显。殷仲堪、桓玄等人听说王恭被杀，退回浔阳（今江西九江市）。因三人内部矛盾重重，次年（399），桓玄袭击殷仲堪与杨佺期，身任都督荆、襄、雍、秦、梁、益、宁、江州诸军事，荆州、江州刺史，尽据长江长游。 
年号 建始（397年五月－397年七月）是十六国时期后燕君主慕容详的年号，共计三个月，也是后燕的第四个年号。397年，北魏君主，魏王拓跋珪率领魏军围攻后燕首都中山，慕容寳率领部下出逃龙城，依然使用永康年号至398年。魏军退却后，后燕贵族慕容详即皇帝位，改元建始。后来慕容详被杀，另一贵族—赵王慕容麟自立，改元延平。同年，北魏再攻中山，慕容麟自去年号，投靠另一贵族——范阳王慕容德。慕容麟后为慕容德下令杀死。 
人物 法显，俗姓龚，平阳武阳（今山西沁县东南）人。20岁时受大戒。他感慨于国内律藏不全，立志赴印度求取。399年，法显约慧景等4人从长安出发，经张掖（今甘肃张掖附近），遇智严、宝云等5人，一并西进。402年，法显越过葱岭，进入北印度境内，那时，法显同行9人，或死或返，仅只剩法显与道整2人。法显在摩竭提国巴连弗邑居住了3年，求到经律论6部，并学习印度文字，抄写律文，实现求法宿愿。道整不再返回中土，留居印度。法显独自回国。413年秋回到建康。法显自399年离长安，413年返建康，共历时15年，经29国，取回了中土旧日所无的大小乘三藏中的基本要籍10余部，主要有《弥沙塞律》、《长阿含》、《杂阿含》、《摩诃僧祇律》、《萨波多律》等，并巡礼佛迹，参谒圣地。回国后，又译经多部。法显在416年撰成《佛国记》一书，详细记述了西行求法的经过，为中国古代以亲身经历介绍印度和斯里兰卡等地情况的第一部旅行记，是后人了解当时沿途佛教情况的重要文献。 
僧基（公元330——397年），俗姓明，济南人，誓不应聘，出家为尼。清净不二，守持戒范，精进习经，名重京师。她曾参与政事，善言事议，康皇帝最为器重，平时，以礼相待。建元二年（公元344年）褚皇后为她特立延兴寺，徒众数百人。隆安元年（公元397年）卒，年六十八岁。 
妙音，自幼出家，后住景师，博学各家，善为文章。曾受到孝武帝和太傅、会稽王司马道子的崇信，常与皇帝、太傅和朝廷学士一起谈论文章，盛名传闻朝野上下。司马道子于太元十年（公元385年）建简静寺，尊妙音为寺主，有徒众百余人，朝中公卿百官，竟相奉承结承。京师施舍无数，其富有程度盖压都城。京城贵贱人等。有要事相托妙音办理的车马，每天都有百余辆之多。 
建筑 西宁市城西区有一座覆斗形土台，为虎台遗址。现存台高30米，周长360米，是公元397年，南凉王国建都西平（今西宁）时期由南凉王朝第三代君王为太子虎台修建的阅兵台，当地群众称其为“将台”或“点将台”。 属省级保护文物。《西宁府新志》中记载，台的东面有四个高七丈多的土墩，墩与墩之间相距二百一十丈，只有东北角一墩高一丈多，台西面还有相连的六个小墩，不知为何时所筑。只是当年宏伟的建筑，如今已经荒颓，只剩下土台一座，被包围在高大的现代化的楼群建筑之间。 
潮阳置县于东晋隆安元年（公元397年），距今已有1600多年的历史。潮阳仍保存着几座沧桑、雄俊的古塔，古塔的奇特建筑、书画雕刻、有趣传说，多姿多彩，仍为海内外人士津津乐道。
大事
（1）春，正月，己亥朔，帝加元服，改元。以左仆射王为尚书令；领军将军王国宝为左仆射，领选；仍加后将军、丹杨尹。会稽王道子悉以东宫兵配国宝，使领之。
（2）燕范阳王德求救于秦，秦兵不出，邺中惧。贺赖卢自以魏王之舅，不受东平公仪节度，由是与仪有隙。仪司马丁建阴与德通，从而构间之，射书入城中言其状。甲辰，风霾，昼晦，赖卢营有火，建言于仪曰：“赖卢烧营为变矣。”仪以为然，引兵退；赖卢闻之，亦退；建帅其众诣德降，且言仪师老可击。德遣桂阳王镇、南安王青帅骑七千追击魏军，大破之。
王建等攻信都，六十余日不下，士卒多死。庚申，魏王自攻信都。壬戌夜，燕宜都王凤逾城奔中山。癸亥，信都降魏。
（3）凉王光以西秦王乾归数反覆，举兵伐之。乾归群下请东奔成纪以避之，乾归曰：“军之胜败，在于巧拙，不在众寡。光兵虽众而无法，其弟延勇而无谋，不足惮也。且其精兵尽在延所，延败，光自走矣。”光军于长最，遣太原公纂等帅步骑三万攻金城；乾归帅众二万救之，未至，纂等拔金城。光又遣其将梁恭等以甲卒万馀出阳武下峡，与秦州刺史没弈干攻其东，天水公延以罕之众攻临洮、武始、河关，皆克之。乾归使人绐延云：“乾归众溃，奔成纪。”延欲引轻骑追之，司马耿稚谏曰：“乾归勇略过人，安肯望风自溃！前破王广、杨定，皆羸师以诱之。今告者视高色动，殆必有奸，宜整陈而前，使步骑相属，俟诸军毕集，然后击之，无不克矣。”延不从，进，与乾归遇，延战死。稚与将军姜显收散卒，还屯罕。光亦引兵还姑臧。
（4）秃发乌孤自称大都督、大将军、大单于、西平王，大赦，改元太初。治兵广武，攻凉金城，克之。凉王光遣将军窦苟伐之，战于街亭，凉兵大败。
（5）燕主宝闻魏王攻信都，出屯深泽，遣赵王麟攻杨城，杀守兵三百。宝悉出珍宝及宫人募郡国群盗以击魏。
二月，己巳朔，还屯杨城。没根兄子丑提为并州监军，闻其叔父降燕，惧诛，帅所部兵还国作乱。欲北还，遣其国相涉延求和于燕，且请以其弟为质。宝闻魏有内难，不许，使冗从仆射兰真责负恩，悉发其众步卒十二万、骑三万七千屯于曲阳之柏肆，营于滹沱水北以邀之。丁丑，魏军至，营于水南。宝潜师夜济，募勇敢万余人袭魏营，宝陈于营北以为之援。募兵因风纵火，急击魏军，魏军大乱，惊起，弃营跣走；燕将军乞特真帅百余人至其帐下，得衣靴。既而募兵无故自惊，互相斫射，于营外望见之，乃击鼓收众，左右及中军将士稍稍来集，多布火炬于营外，纵骑冲之。募兵大败，还赴宝陈，宝引兵复渡水北。戊寅，魏整众而至，与燕相持，燕军夺气。宝引还中山，魏兵随而击之，燕兵屡败。宝惧，弃大军，帅骑二万奔还，时大风雪，冻死者相枕。宝恐为魏军所及，命士卒皆弃袍仗，兵器数十万，寸刃不返，燕之朝臣将卒降魏及为魏所系虏者甚众。
先是，张衮尝为魏王言燕秘书监崔逞之材，得之，甚喜，以逞为尚书，使录三十六曹，任以政事。
魏军士有自柏肆亡归者，言大军败散，不知王处。道过晋阳，晋阳守将封真因起兵攻并州刺史曲阳侯素延，素延击斩之。
北魏军士中有从柏肆逃亡回来的人，说大部队已经惨败溃散，甚至也不知道魏王拓跋的下落。他们途中经过晋阳，晋阳守将封真调集军队进攻并州刺史、曲阳侯拓跋素延，拓跋素延出城迎战，斩了封真。
南安公顺守云中，闻之，欲自摄国事。幢将代人莫题曰：“此大事，不可轻尔，宜番待后问，不然，为祸不细。”顺乃止。顺，什翼犍之孙也。贺兰部帅附力眷、纥邻部帅匿物尼、纥奚部帅叱奴根皆举兵反，顺讨之，不克。遣安远将军庾岳帅万骑还讨三部，皆平之，国人乃安。
欲抚慰新附，深悔参合之诛，素延坐讨反者杀戮过多，免官；以奚牧为并州刺史。牧与东秦主兴书称“顿首”，与之均礼。兴怒，以告，为之杀牧。
己卯夜，燕尚书郎慕舆皓谋弑燕主宝，立赵王麟；不克，斩关出奔魏，麟由是不自安。
（6）三月，燕以仪同三司武乡张崇为司空。
（6）三月，后燕任命仪同三司、武乡人张崇为司空。
（7）初，燕清河王会闻魏军东下，表求赴难，燕主宝许之。会初无去意，使征南将军库官伟、建威将军馀崇将兵五千为前锋。崇，嵩之子也。伟等顿卢龙近百日，无食，啖马牛且尽；会不发。宝怒，累诏切责；会不得已，以治行简练为名，复留月馀。时道路不通，伟欲使轻军前行通道，侦魏强弱，且张声势；诸将皆畏避不欲行。馀崇奋曰：“今巨寇滔天，京都危逼，匹夫犹思致命以救君父，诸君荷国宠任，而更惜生乎！若社稷倾覆，臣节不立，死有余辱；诸君安居于此，崇请当之。”伟喜，简给步骑五百人。崇进至渔阳，遇魏千余骑。崇谓其众曰：“彼众我寡，不击则不得免。”乃鼓噪直进，崇手杀十余人。魏骑溃去，崇亦引还，斩首获生，具言敌中阔狭，众心稍振。会乃上道徐进，是月，始达蓟城。
魏围中山既久，城中将士皆思出战。征北大将军隆言于宝曰：“涉虽屡获小利，然顿兵经年，凶势沮屈，士马死伤太半，人心思归，诸部离解，正是可破之时也。加之举城思奋，若因我之锐，乘彼之衰，往无不克。如其持重不决，将卒气丧，日益困逼，事久变生，后虽欲用之，不可得也！”宝然之。而卫大将军麟每沮其议，隆成列而罢者，前后数四。
宝使人请于魏王，欲还其弟觚，割常山以西皆与魏以求和；许之；既而宝悔之。己酉，如卢奴，辛亥，复围中山。燕将士数千人俱自请于宝曰：“今坐守穷城，终于困弊，臣等愿得一出乐战，而陛下每抑之，此为坐自摧败也。且受围历时，无他奇变，徒望积久寇贼自退。今内外之势，强弱悬绝，彼必不自退明矣，宜从众一决。”宝许之。隆退而勒兵，召诸参佐谓之曰：“皇威不振，寇贼内侮，臣子同耻，义不顾生。今幸而破贼，吉还固善；若其不幸，亦使吾志节获展。卿等有北见吾母者，为吾道此情也！”乃被甲上马，诣门俟命。麟复固止宝，众大忿恨，隆涕泣而还。
是夜，麟以兵劫左卫将军北地王精，使帅禁兵弑宝。精以义拒之，麟怒，杀精，出奔西山，依丁零馀众。于是城中人情震骇。
宝不知麟所之，以清河王会军在近，恐麟夺会军，先据龙城，乃召隆及骠骑大将军农，谋去中山，走保龙城。隆曰：“先帝栉风沐雨以成中兴之业，崩未期年而天下大坏，岂得不谓之孤负邪！今外寇方盛而内难复起，骨肉乖离，百姓疑惧，诚不可以拒敌，北迁旧都，亦事不宜。然龙川地狭民贫，若以中国之意取足其中，复朝夕望有大功，此必不可。若节用爱民，务农训兵，数年之中，公私充实，而赵、魏之间，厌苦寇暴，民思燕德，庶几返，克复故业。如其未能，则凭险自固，犹足以优游养锐耳。”宝曰：“卿言尽理，朕一从卿意耳。”
辽东高抚，善卜筮，素为隆所信厚，私谓隆曰：“殿下北行，终不能达，太纪亦不可得见。若使主上独往，殿下潜留于此，必有大功。”隆曰：“国有大难，主上蒙尘，且老母在北，吾得北首而死，犹无所恨。卿是何言也！”乃遍召僚佐，问其去留，唯司马鲁恭、参军成岌愿从，馀皆欲留，隆并听之。
农部将谷会归说农曰：“城中之人，皆涉、参合所杀者父兄子弟，泣血踊跃，欲与魏战，而为卫军所抑。今闻主上当北迁，皆曰：‘得慕容氏一人奉而立之，以与魏战，死无所恨。’大王幸而留此，以副众望，击退魏军，抚宁畿甸，奉迎大驾，亦不失为忠臣也。”农欲杀归而惜其材力，谓之曰：“必如此以望生，不如就死！”
壬子，夜，宝与太子策、辽西王农、高阳王隆、长乐王盛等万余骑出赴会军，河间王熙、勃海王朗、博陵王鉴皆幼，不能出城，隆还入迎之，自为乘，俱得免。燕将李沈等降魏。乐浪王惠、中书侍郎韩范、员外郎段宏、太史令刘起等帅工伎三百奔邺。
中山城中无主，百姓惶惑，东门不闭。魏王欲夜入城，冠军将军王建志在虏掠，乃言恐士卒盗府库物，请俟明旦，乃止。燕开封公详从宝不成，城中立以为主，闭门拒守；尽众攻之，连日不拔。使人登巢车。临城谕之曰：“慕容宝已弃汝走，汝曹百姓空自取死，欲谁为乎？”皆曰：“群小无知，恐复如参合之众，故苟延旬月之命耳。”顾王建而唾其面，使中领将军长孙肥、左将军李栗将三千骑追宝至范阳，不及，破其新城戍而还。
（8）甲寅，尊皇太后李氏为太皇太后。戊午，立皇后王氏。
（9）燕主宝出中山，与赵王麟遇于城。麟不意宝至，惊骇，帅其众奔蒲阴，复出屯望都，土人颇供给之。慕容详遣兵掩击麟，获其妻子，麟脱走，入山中。
甲寅，宝至蓟，殿中亲近散亡略尽，惟高阳王隆所领数百骑为宿卫。清河王会帅骑卒二万迎于蓟南，宝怪会容止怏怏有恨色，密告隆及辽西王农。农、隆俱曰：“会年少，专任方面，习骄所致，岂有他也！臣等当以礼责之。”宝虽从之，然犹诏解会兵以属隆，隆固辞；乃减会兵分给农、隆。又遣西河公库官骥帅兵三千助守中山。
丙辰，宝尽徙蓟中府库北趣龙城。魏石河头引兵追之，戊午，及宝于夏谦泽。宝不欲战，清河王会曰：“臣抚教士卒，惟敌是求。今大驾蒙尘，人思效命，而虏敢自送，众心忿愤。《兵法》曰：‘归师勿遏。’又曰：‘置之死地而后生。’今我皆得之，何患不克！若其舍去，贼必乘人，或生馀变。”宝乃从之。会整陈与魏兵战，农、隆等将南来骑冲之，魏兵大败，追奔百馀里，斩首数千级。隆又独追数十里而还，谓故吏留台治书阳曰：“中山城中积兵数万，不得展吾意，今日之捷，令人遗恨。”因慷慨流涕。
会既败魏兵，矜很滋甚；隆屡训责之，会益忿恚。会以农、隆皆尝镇龙城，属尊位重，名望素出己右，恐至龙城，权政不复在己，又知终无为嗣之望，乃谋作乱。
幽、平之兵皆怀会恩，不乐属二王，请于宝曰：“清河王勇略高世，臣等与之誓同生死，愿陛下与皇太子、诸王留蓟宫，臣等从王南解京师之围，还迎大驾。”宝左右皆恶会，言于宝曰：“清河王不得为太子，神色甚不平。且其才武过人，善收人心；陛下若从众请，臣恐解围之后，必有卫辄之事。”宝乃谓众曰：“道通年少，才不及二王，岂可当专征之任！且朕方自统六师，杖会以为羽翼，何可离左右也！”众不悦而退。
左右劝宝杀会。侍御史仇尼归闻之，告会曰：“大王所恃者父，父已异图；所杖者兵，兵已去手；欲于何所自容乎！不如诛二王，废太子，大王自处东宫，兼将相之任，以匡复社稷，此上策也。”会犹豫未许。
宝谓农、隆曰：“观道通志趣，必反无疑，宜早除之。”农、隆曰：“今寇敌内侮，中土纷纭，社稷之危，有如累卵。会镇抚旧都，远赴国难，其威名之重，足以震动四邻。逆状未彰而遽杀之，岂徒伤父子之恩，亦恐大损威望。”宝曰：“会逆志已成，卿等慈恕，不忍早杀，恐一旦为变，必先害诸父，然后及吾，至时勿悔自负也！”会闻之，益惧。
夏，四月，癸酉，宝宿广都黄榆谷，会遣其党仇尼归、吴提染干帅壮士二十余人，分道袭农、隆，杀隆于帐下；农被重创，执仇尼归，逃入山中。会以仇尼归被执，事终显发，乃夜诣宝曰：“农、隆谋逆，臣已除之。”宝欲讨会，阳为好言以安之曰：“吾固疑二王久矣，除之甚善。”
甲戌，旦，会立仗严备，乃引道。会欲弃隆丧，馀崇涕泣固请，乃听载随军。农出，自归，宝呵之曰：“何以自负邪？”命执之。行十余里，宝顾召群臣食，且议农罪。会就坐，宝目卫军将军慕舆腾使斩会，伤其首，不能杀。会走赴其军，勒兵攻宝。宝帅数百骑驰二百里，晡时，至龙城。会遣骑追至石城，不及。
乙亥，会遣仇尼归攻龙城，宝夜遣兵袭击，破之。会遣使请诛左右佞臣，并求为太子；宝不许。会尽收乘舆器服，以后宫分给将帅，署置百官，自称皇太子、录尚书事，引兵向龙城，以讨慕舆腾为名；丙子，顿兵城下。宝临西门，会乘马遥与宝语，宝责让之。会命军士向宝大噪以耀威，城中将士皆愤怒，向暮出战，大破之。会兵死伤太半，走还营。侍御郎高云夜帅敢死士百余人袭会军，会众皆溃。会将十余骑奔中山，开封公详杀之。宝杀会母及其三子。
丁丑，宝大赦，凡与会同谋者，皆除罪，复旧职；论功行赏，拜将军、封侯者数百人。辽西王农骨破见脑，宝手自裹创，仅而获济。以农为左仆射，寻拜司空、领尚书令。馀崇出自归，宝嘉其忠，拜中坚将军，使典宿卫。赠高阳王隆司徒，谥日康。
宝以高云为建威将军，封夕阳公，养以为子。云，高句丽之支属也，燕王破高句丽，徙于青山，由是世为燕臣。云沈厚寡言，时人莫知，惟中卫将军长乐冯跋奇其志度，与之为友。跋父和，事西燕主永为将军，永败，徙和龙。
（10）仆射王国宝、建威将军王绪依附会稽王道子，纳贿穷奢，不知纪极。恶王恭、殷仲堪，劝道子裁损其兵权；中外汹汹不安。恭等各缮甲勒兵，表请北伐；道子疑之，诏以盛夏妨农，悉使解严。
恭遣使与仲堪谋讨国宝等。桓玄以仕不得志，欲假仲堪兵势以作乱，乃说仲堪曰：“国宝与君诸人素已为对，唯患相毙之不速耳。今既执大权，与王绪相表里，其所回易，无不如志；孝伯居元舅之地，必未敢害之。君为先帝所拔，超居方任，人情皆以君为虽有思致，非方伯才。彼若发诏征君为中书令，用殷觊为荆州，君何以处之？”仲堪曰：“忧之久矣，计将安出？”玄曰：“孝伯疾恶深至，君宜潜与之约，兴晋阳之甲以除君侧之恶，东西齐举，玄虽不肖，愿帅荆、楚豪杰，荷戈先驱，此桓、文之勋也。”
仲堪心然之，乃外结雍州刺史郗恢，内与从兄南蛮校尉觊、南郡相陈留江绩谋之。觊曰：“人臣当各守职分，朝廷是非，岂藩屏之所制也！晋阳之事，不敢预闻。”仲堪固邀之，觊怒曰：“吾进不敢同，退不敢异。”绩亦极言其不可。觊恐绩及祸，于坐和解之。绩曰：“大丈夫何至以死相胁邪！江仲元行年六十，但未获死所耳！”仲堪惮其坚正，以杨期代之。朝廷闻之，征绩为御史中丞。觊遂称散发，辞位，仲堪往省之，谓觊曰：“兄病殊为可忧。”觊曰：“我病不过身死，汝病乃当灭门。宜深自爱，勿以我为念！”郗恢亦不肯从。仲堪疑未决，会王恭使至，仲堪许之，恭大喜。甲戌，恭上表罪状国宝，举兵讨之。
初，孝武帝委任王，及帝暴崩，不及受顾命，一旦失势，循默而已。丁丑，王恭表至，内外戒严，道子问曰：“二藩作逆，卿知之乎？”曰：“朝政得失，弗之预，王、殷作难，何由可知！”王国宝惶惧，不知所为，遣数百人戍竹里，夜遇风雨，各散归。王绪说国宝矫相王之命召王、车胤杀之，以除时望，因挟君相发兵以讨二藩。国宝许之。、胤至，国宝不敢害，更问计于。曰：“王、殷与卿素无深怨，所竞不过势利之间耳。”国宝曰：“将曹爽我乎？”曰：“是何言欤！卿宁有爽之罪，王孝伯岂宣帝之俦邪？”又问计于胤，胤曰：“昔桓公围寿阳，弥时乃克。今朝廷遣军，恭必城守。若京口未拔而上流奄至，君将何以待之？”国宝尤惧，遂上疏解职，诣阙待罪；既而悔之，诈称诏复其本官。道子暗懦，欲求姑息，乃委罪国宝，遣骠骑谘议参军谯王尚之收国宝付廷尉。尚之，恬之子也。甲申，赐国宝死，斩绪于市，遣使诣恭，深谢愆失；恭乃罢兵还京口。国宝兄侍中恺、骠骑司马愉并请解职；道子以恺、愉与国宝异母，又素不协，皆释不问。戊子，大赦。
殷仲堪虽许王恭，犹豫不敢下；闻国宝等死，乃始抗表举兵，遣杨期屯巴陵。道子以书止之，仲堪乃还。
殷仲堪虽然已经答应王恭一起声讨王国宝，但仍然犹豫，不敢带兵东下。听说王国宝等已死，才开始上疏朝廷，起动大兵，派遣杨期去驻守巴陵。司马道子写信阻止，殷仲堪才回师。
会稽世子元显，年十六，有隽才，为侍中，说道子以王、殷终必为患，请潜为之备。道子乃拜元显征虏将军，以其卫府及徐州文武悉配之。
（11）魏王以军食不给，命东平公仪去邺，徙屯钜鹿，积租杨城。慕容详出步卒六千人，伺间袭魏诸屯；击破之，斩首五千，生擒七百人，皆纵之。
（12）初，张掖卢水胡沮渠罗仇，匈奴沮渠王之后也，世为部帅。凉王光以罗仇为尚书，从光伐西秦。及吕延败死，罗仇弟三河太守粥谓罗仇曰：“主上荒耄信谗，今军败将死，正其猜忌智勇之时也。吾兄弟必不见容，与其死而无名，不若勒兵向西平，出苕，奋臂一呼，凉州不足定也。”罗仇曰：“诚如汝言。然吾家世以忠孝著于西土，宁使人负我，我不忍负人也。”光果听谗，以败军之罪杀罗仇及粥。罗仇弟子蒙逊，雄杰有策略，涉猎书史，以罗仇、粥之丧归葬；诸部多其族姻，会葬者凡万余人。蒙逊哭谓众曰：“吕王昏荒无道，多杀不辜。吾之上世，虎视河西，今欲与诸部雪二父之耻，复上世之业，何如？”众咸称万岁。遂结盟起兵，攻凉临松郡，拔之，屯据金山。
（13）司徒左长史王，导之孙也，以母丧居吴。王恭之讨王国宝也，版行吴国内史，使起兵于东方。使前吴国内史虞啸父等入吴兴、义兴召募兵众，赴者万计。未几，国宝死，恭罢兵，符去职，反丧服。以起兵之际，诛异己者颇多，势不得止，遂大怒，不承恭命，使其子泰将兵伐恭，笺于会稽王道子，称恭罪恶；道子以其笺送恭。五月，恭遣司马刘牢之帅五千人击泰，斩之。又与战于曲阿，众溃，单骑走，不知所在。收虞啸父下廷尉，以其祖潭有功，免为庶人。
（14）燕库官骥入中山，与开封公详相攻。详杀骥，尽灭库官氏；又杀中山尹苻谟，夷其族。中山城无定主，民恐魏兵乘之，男女结盟，人自为战。
甲辰，魏王罢中山之围，就谷河间，督诸郡义租。甲寅，以东平公仪为骠骑大将军、都督中外诸军事、·豫·雍·荆·徐·扬六州牧、左丞相，封卫王。
慕容详自谓能却魏兵，威德已振，乃即皇帝位，改元建始，置百官。以新平公可足浑潭为车骑大将军、尚书令，杀拓跋觚以固众心。
邺中官属劝范阳王德称尊号，会有自龙城来者，知燕主宝犹存，乃止。
（15）凉王光遣太原公纂将兵击沮渠蒙逊于谷，破之。蒙逊逃入山中。
蒙逊从兄男成为凉将军，闻蒙逊起兵，亦合众数千屯乐涫。酒泉太守垒澄讨男成，兵败，澄死。
男成进攻建康，遣使说建康太守段业曰：“吕氏政衰，权臣擅命，刑杀无常，人无容处。一州之地，叛者相望，瓦解之形昭然在目，百姓嗷然无所依附。府君柰何以盖世之才，欲立忠于垂亡之国！男成等既唱大义，欲屈府君抚临鄙州，使涂炭之馀，蒙来苏之惠，何如？”业不从。相持二旬，外救不至，郡人高逵、史惠等劝业从男成之请。业素与凉侍中房晷、仆射王详不平，惧不自安，乃许之。男成等推业为大都督、龙骧大将军、凉州牧、建康公，改元神玺。以男成为辅国将军，委以军国之任。蒙逊帅众归业，业以蒙逊为镇西将军。光命太原公纂将兵讨业，不克。
（16）六月，西秦王乾归征北河州刺史彭奚念为镇卫将军；以镇西将军屋弘破光为河州牧；定州刺史翟为兴晋太守，镇罕。
（17）秋，七月，慕容详杀可足浑潭。详嗜酒奢淫，不恤士民，刑杀无度，所诛王公以下五百余人，群下离心。城中饥窘，详不听民出采稆，死者相枕，举城皆谋迎赵王麟。详遣辅国将军张骧帅五千余人督租于常山，麟自丁零入骧军，潜袭中山，城门不闭，执详，斩之。麟遂称尊号，听人四出采稆。人既饱，求与魏战，麟不从，稍复穷馁。魏王军鲁口，遣长孙肥帅骑七千袭中山，入其郛；麟追至水，为魏所败而还。
八月，丙寅朔，魏王徙军常山之九门。军中大疫，人畜多死，将士皆思归。问疫于诸将，对曰：“在者才什四、五。”曰：“此固天命，将若之何！四海之民，皆可为国，在吾所以御之耳，何患无民！”群臣乃不敢言。遣抚军大将军略阳公遵袭中山，入其郛而还。
（18）燕以辽西王农为都督中外诸军事、大司马、录尚书事。
（19）凉散骑常侍、太常西平郭，善天文数术，国人信重之。会荧惑守东井，谓仆射王详曰：“凉之分野，将有大兵。主上老病，太子暗弱，太原公凶悍，一旦不讳，祸乱必起。吾二人久居内要，彼常切齿，将为诛首矣。田胡王乞基部落最强，二苑之人，多其旧众。吾欲与公举大事，推乞基为主，二苑之众，尽我有也。得城之后，徐更议之。”详从之。夜以二苑之众烧洪范门，使详为内应；事泄，详被诛，遂据东苑以叛。民间皆言圣人举兵，事无不成，从之者甚众。
凉王光召太原公纂使讨。纂将还，诸将皆曰：“段业必蹑军后，宜潜师夜发。”纂曰：“业无雄才，凭城自守；若潜师夜去，适足张其气势耳。”乃遣使告业曰：“郭作乱，吾今还都；卿能决者，可早出战。”于是引还。业不敢出。
纂司马杨统谓其从兄桓曰：“郭举事，必不虚发。吾欲杀纂，推兄为主，西袭吕弘；据张掖，号令诸郡，此千载一时也。”桓怒曰：“吾为吕氏臣，安享其禄，危不能救，岂可复增其难乎！”吕氏若亡，吾为弘演矣！”统至番禾，遂叛归。弘，纂之弟也。
纂与西安太守石元良共击，大破之，乃得入姑臧。得光孙八人于东苑，及败而恚，悉投于锋上，枝分节解，饮其血以盟众，众皆掩目。
凉人张捷、宋生等招集戎、夏三千人，反于休屠城。与共推凉后将军杨轨为盟主。轨，略阳氐也。将军程肇谏曰：“卿弃龙头而从蛇尾，非计也。”轨不从；自称大将军、凉州牧、西平公。
纂击破将王斐于城西，兵势渐衰，遣使请救于秃发乌孤。九月，乌孤使其弟骠骑将军利鹿孤帅骑五千赴之。
（20）秦太后氏卒。秦主兴哀毁过礼，不亲庶政。群臣请依汉、魏故事，既葬即吉。尚书郎李嵩上疏曰：“孝治天下，先王之高事也。宜遵圣性以光道训，既葬之后，素服临朝。”尹纬驳曰：“嵩矫常越礼，请付有司论罪。”兴曰：“嵩忠臣孝子，有何罪乎！其一从嵩议。”
（21）鲜卑薛勃叛秦，秦主兴自将讨之。勃败，奔没弈干，没弈干执送之 。
（22）秦泫氏男姚买得谋弑秦主兴，不克而死。
（23）秦主兴入寇湖城，弘农太守陶仲山、华山太守董迈皆降之；遂至陕城，进寇上洛，拔之。遣姚崇寇洛阳，河南太守夏侯宗之固守金墉，崇攻之不克，乃徙流民二余户而还。
武都氐屠飞、啖铁等据方山以叛秦，兴遣姚绍等讨之，斩飞、铁。
兴勤于政事，延纳善言，京兆杜瑾等皆以论事得显拔，天水姜龛等以儒学见尊礼，给事黄门侍郎古成诜等以文章参机密。诜刚介雅正，以风教为己任。京兆韦高慕阮籍之为人，居母丧，弹琴饮酒。诜闻之而泣，持剑求高，欲杀之，高惧而逃匿。
（24）中山饥甚，慕容麟帅二万余人出据新市。甲子晦，魏王进军攻之。太史令晁崇曰：“不吉。昔纣以甲子亡，谓之疾日，兵家忌之。”曰：“纣以甲子亡，周武不以甲子兴乎？”崇无以对。冬，十月，丙寅，麟退阻水。甲戌，与麟战于义台，大破之，斩首九千余级，麟与数十骑驰取妻子入西山，遂奔邺。
甲申，魏克中山，燕公卿、尚书、将吏、士卒降者二万余人。张骧、李沈先尝降魏，复亡去，入城，皆赦之。得燕玺绶、图书、府库珍宝以万数，班赏群臣将士有差。追谥弟觚为秦愍王；发慕容详冢，斩其尸；收杀觚者高霸、程同，皆夷五族，以大刃之。
丁亥，遣三万骑就卫王仪，将攻邺。
（25）秦长水校尉姚珍奔西秦，西秦王乾归以女妻之。
（26）河南鲜卑吐秣等十二部大人，皆附于秃发乌孤。
（27）燕人有自中山至龙城者，言拓跋涉衰弱，司徒德完守邺城。会德表至，劝燕主宝南还，宝于是大简士马，将复取中原。遣鸿胪鲁邃册拜德为丞相、冀州牧，南夏公侯牧守皆听承制封拜。十一月，癸丑，燕大赦。十二月，调兵悉集，戒严在顿，遣将军启仑南视形势。
乙亥，慕容麟至邺，复称赵王，说范阳王德曰：“魏既克中山，将乘胜攻邺，邺中虽有蓄积，然城大难固，且人心惧，不可守也。不如南趣滑台，阻河以待魏，伺衅而动，河北庶可复也。”时鲁阳王和镇滑台，和，垂之弟子也，亦遣使迎德；德许之。